ועדת הכספים, כנסת 20, פרוטוקול מספר 199, 2015-12-16 09:30

משה גפני: בוקר טוב.

משה גפני: אני פותח את ישיבת ועדת הכספים.

משה גפני: אנחנו נמשיך את מה שסיימנו אתמול.

עודד פורר: אדוני היושב-ראש, יש לי הצעה לסדר.

עודד פורר: היה פה אירוע חמור מאוד בעיני.

משה גפני: רגע.

משה גפני: , לפני האירוע החמור, אני מתחיל להיות במתח, אבל לגבי סדר-היום: אנחנו נמשיך מאיפה שהפסקנו אתמול.

משה גפני: אנחנו נמצאים בעמוד 55, במשרד הרווחה.

משה גפני: אני אאפשר לחשב שטיינמץ לדבר אבל קודם הצעה לסדר.

משה גפני: חבר הכנסת עודד פורר, בבקשה.

עודד פורר: אני קצת מכיר את הנושא הזה של עודפים.

עודד פורר: אתמול קיבלנו פה הסבר די מפורט על כל נושא העודפים והמשמעות שלהם שהיא חוזים שנחתמו בסוף 2014.

עודד פורר: בפועל זה בוצע ב-2015 וזה בסך הכול טכני שצריך להעביר את הכספים למשרדים.

עודד פורר: אתמול אישרנו פה עודפים של משרד אחד בלבד.

משה גפני: לא.

עודד פורר: סליחה, של שניים.

עודד פורר: אישרנו את משרד העלייה והקליטה וגם הנשיא.

עודד פורר: אתמול התראיין שר העלייה והקליטה ואמר שסוף-סוף הוא הצליח – רק הוא – הצליח להעביר בוועדה כספים חדשים למשרד שיוכלו לאפשר לו לעשות פרויקטים חדשים.

עודד פורר: זה פשוט הפוך.

עודד פורר: זה הפוך ממה שהוצג לוועדה.

עודד פורר: אז אחת משתיים: או שהשר עלה ואמר דברים שאינם נכונים בתקשורת או שהדברים שהציגו בפנינו כאן הם אינם נכונים.

עודד פורר: יכול להיות שחתמו על כל מיני חוזים, לא ביצעו אותם ועכשיו, ברגע שאישרנו את ההעברות, כל הכסף הזה שלא בוצע ושלא נעשה אתו שום דבר, הולכים לעשות אתו דברים חדשים בלי שהציגו בפני הוועדה תוך שמוליכים אותה שולל.

עודד פורר: אמרו פה לכל חברי הכנסת: חברים, מדובר בפרויקטים שבוצעו ב-2015 ועליהם אנחנו - - -

משה גפני: אני מזועזע ממה שאתה אומר.

עודד פורר: פעם ראשונה שאתה שומע דבר כזה.

<קריאות: - - -

משה גפני: שנייה, מה קרה?

משה גפני: שטיינמץ, אני אתן לך לדבר, אל תפריע עכשיו.

עבד אל חכים חאג' יחיא: אדוני היושב-ראש, לכן אנחנו היחידים שהצבענו נגד זה.

עודד פורר: בדרך כלל אתם בעד עלייה וקליטה.

משה גפני: כל הכבוד.

מיכל בירן: גפני, אתה לא יכול להתייחס בציניות למה שהוא אמר.

מיכל בירן: אנחנו מקבלים פה תשובות.

מיכל בירן: אם התשובות שקריות – יש כאן בעיה.

משה גפני: יום-יום אני עובר את המסע הזה שאתה עובר עכשיו.

משה גפני: יום-יום.

משה גפני: יש דברים שהוועדה עושה ופתאום אני רואה בעיתונים – אני לא רואה בגלל שאני לא קורא, אבל העוזרים שלי מבאים לי – שאת זה עשה השר הזה ואת זה עשה השר הזה.

משה גפני: אגב, השר התנגד לזה, אבל אחרי שהעברנו את זה פה, אז הוא עשה את זה.

משה גפני: אני מודיע לך, התשובות לגבי העודפים היו נכונות.

משה גפני: הן חד-משמעית נכונות.

משה גפני: לא יכול להיות אחרת, אחרת מישהו עובר עבירה פלילית.

סתיו שפיר: זה לא נכון.

משה גפני: סתיו, תאמיני לי.

סתיו שפיר: עובדה שגם בישיבות התקציב נמסר לנו על ידי אותם פקידים שאין עודפים בתקציב.

משה גפני: זה יכול להיות.

משה גפני: זה משהו אחר.

סתיו שפיר: אבל אתמול הסתבר שיש עודפים.

סתיו שפיר: לא סתם עודפים – 4 מיליארד עודפים לא מחויבים בתקציב.

משה גפני: את כבר מומחית בעניין הזה, את יודעת שזה לא אותו דבר.

משה גפני: אבל לא משנה - - -

סתיו שפיר: - - - אני יכולה להגיד מילה יותר חריפה, משקרים לנו בוועדה.

סתיו שפיר: זה לא יתכן.

דב חנין: אדוני היושב-ראש - - -

משה גפני: יעל ביקשה קודם.

משה גפני: אני אאפשר לך.

משה גפני: עם כל הכבוד, אנחנו לא פותחים את הדיון.

משה גפני: אני אאפשר לדבר אבל אני לא פותח את הדיון הזה מחדש.

סתיו שפיר: זה לא ייתכן שפקידי ממשלה יטעו חברי כנסת בדיונים בוועדת כספים.

משה גפני: לא ייתכן שיושבים בוועדה אנשים ומסמסים החוצה דברים.

משה גפני: לא יכול להיות.

עודד פורר: אז אני אומר שאת מהשתיים: או שהשר - - -

משה גפני: השר אמר שעכשיו הוא - - -

עודד פורר: הייתי שמח אם היו מגיעים לכאן נציגי משרד העלייה והקליטה ויגידו אם זה נכון או לא נכון.

משה גפני: עודד, אתה היית כאן אתמול.

עודד פורר: הייתי כאן אתמול, בגלל זה אני שומע דברים אחרים ממה שאתה אומר.

משה גפני: מאה אחוז, היית כאן אתמול, ראית איך זה עבר התקציב של משרד הקליטה?

עודד פורר: פה אחד.

עודד פורר: למעט חברי הכנסת - - -

משה גפני: אם זאב אלקין שכנע את החברים באופוזיציה לפני כן, זה סיפור אחר.

משה גפני: אם הוא לא שכנע אותם ולא דיבר אתם, אז אתה יודע איך זה עבר.

עודד פורר: אבל לא זה החמור.

עודד פורר: החמור זה לא שהשר אמר שהוא העביר.

עודד פורר: זה שהוא אמר שהוא העביר זה בסדר.

עודד פורר: זה הוא אמר שהוא העביר פרויקטים חדשים.

עודד פורר: הוא אמר חדשים.

עודד פורר: זה מה שהוא אמר.

עודד פורר: הייתי רוצה שהשר יבוא לפה ויבהיר לוועדה.

עודד פורר: או שאומרים לנו דברים לא נכונים או שהוא אומר שם דברים - - -

משה גפני: חבר הכנסת עודד פורר, אני הולך לדבר עם השר.

משה גפני: אני אתן תשובות על מה בדיוק יש בהעברה, בעודפים של משרד הקליטה.

משה גפני: אם אכן יתברר שמה שהוא אמר נכון ושיקרו לוועדה, אני מגיש רביזיה על זה.

<קריאות: - - -

דב חנין: אדוני היושב-ראש - - -

משה גפני: רגע.

משה גפני: נלך לפי הסדר.

סתיו שפיר: אז גם אני מבקשת הצעה לסדר.

משה גפני: בסדר.

משה גפני: יעל, בבקשה.

משה גפני: אם אפשר בקצרה.

יעל גרמן: ממש בקצרה.

יעל גרמן: קודם כל, אני מצטרפת לדבריו של עודד.

יעל גרמן: אין ספק שמה שאנחנו עומדים לאשר היום וגם אתמול זה לא עודפי תקציבים מפרויקטים שלא התממשו.

יעל גרמן: יש לנו פה תנאי שרות ופנסיה וכל מיני דברים שידעו מראש וזה לא דבר שלא התממש.

יעל גרמן: פנסיה זה לא דבר שלא מתממש, תנאי שרות זה לא דבר שלא מתממש.

יעל גרמן: יותר מזה.

יעל גרמן: התברר שכל שנה מעבירים עודפים בסך של 18 מיליארד.

יעל גרמן: אז משהו לא תקין בכל התקציב.

יעל גרמן: אם כל שנה יש עודפים של 18 מיליארד, כנראה שהתקציב - - -

משה גפני: למה לא בדקתם את זה בשנה שערה?

יעל גרמן: אני לא יודעת.

יעל גרמן: אנחנו עכשיו - - -

משה גפני: איך 18 מיליארד שקל?

משה גפני: 18.5 בשנה שעברה וגם לפני שנתיים.

יעל גרמן: וגם לפני שנתיים וגם לפני שלוש.

יעל גרמן: נכון מאוד.

משה גפני: למה לא בדקתם?

יעל גרמן: אתה כנראה יודע את זה.

יעל גרמן: זה לא יכול להיות מקרי, יש כאן איזושהי שיטה של העברות תקציביות בצורה מהירה, בלי שנוכל לקחת ולעשות את מה שאנחנו צריכים לעשות: פיקוח ציבורי.

יעל גרמן: וזה לא מה שהציגו לפנינו אתמול.

משה גפני: תודה.

משה גפני: דב חנין, בקצרה.

משה גפני: אה הצעות לסדר.

דב חנין: תודה, אדוני.

משה גפני: כבר נמאס לי לשמוע את זה בגלל שזה כבר 20 שנה ככה.

משה גפני: 20 שנה.

דב חנין: זה לא 20 שנה, אדוני היושב-ראש.

דב חנין: אדוני היושב-ראש, אתה - - -

משה גפני: אנחנו חוזרים על אותם דברים.

משה גפני: דב, בבקשה, בקצרה.

דב חנין: אדוני היושב-ראש, זה לא 20 שנה.

דב חנין: בקדנציה שלך הולך להיקבע תקדים נורא.

דב חנין: אני אומר לך את זה בידידות ובהערכה, אתה יודע את יחסי אליך ואת ההערכה הגדולה שלי אליך.

דב חנין: אני רוצה להמשיך את דבריו של חבר הכנסת פורר, אבל אני רוצה לחדד אותם.

דב חנין: אני מכיר את השר אלקין הכרות קרובה.

דב חנין: יש בינינו חילוקי דעות תהומיים כמעט בכל נושא.

דב חנין: מעולם הוא לא אמר לי משהו שאיננו אמת לפי דעתו, ואם הוא אמר את הדברים – אני משוכנע שזו אמת.

דב חנין: אם הוא השיג כספים לפרויקטים חדשים, כנראה שהוא השיג אותם.

דב חנין: מה שקורה כאן זה לא משרד הקליטה ולא השר אלקין, עם כל הכבוד.

דב חנין: זו שיטה פסולה ושאנחנו רואים אותה על פני השטח, היא לא חבויה והיא לא סמויה.

דב חנין: זה לא עודפים תקציביים, זה מהלך של שינוי התקציב, ולכן אני אומר את מה שאמרתי אתמול: הנוהל שאימצתם בוועדה הוא חביב ביותר אבל הוא לא רלוונטי, אנחנו מדברים על שינוי חוק.

דב חנין: חוק התקציב עבר.

דב חנין: רוצים לשנות את חוק התקציב זמן קצר אחרי שחוק התקציב עבר?

דב חנין: התכבדו ויגישו לכנסת ב-3 קריאות הצעה לשינוי חוק התקציב.

דב חנין: רוצים תקציב אחר?

דב חנין: אולי התקציב שעבר הוא מוטעה?

דב חנין: אולי הוא לא נכון?

דב חנין: אולי הוא לא מתאים לצרכי החטיבה להתיישבות, אולי הוא לא מתאים לדברים אחרים?

דב חנין: תגישו תיקון לתקציב.

דב חנין: בשביל זה יש כנסת.

משה גפני: תודה.

משה גפני: מיכל בירן, בבקשה.

משה גפני: בקצרה, אני מבקשה.

מיכל בירן: הציניות הזאת וזה שאתה נמצא כאן 20 שנה, אני מצטערת, אני מבקשת לשים את זה בצד.

משה גפני: שמתי, שמתי בצד.

משה גפני: רק שנה שעברה.

משה גפני: אני מדבר רק על השנה שעברה.

מיכל בירן: את הציבור הישראלי זה לא מעניין שהדברים קרו בעבר.

מיכל בירן: הדבר הזה - - -

משה גפני: היית בשנה שעברה.

מיכל רוזין: מי אמר שזה היה טוב בשנה שעברה?

משה גפני: לא היה טוב.

משה גפני: אני מודה שלא היה טוב.

מיכל בירן: היה לפחות דבר טוב אחד: גפני היה אתנו באופוזיציה.

מיכל בירן: צריך להתייחס לזה במלוא הרצינות.

מיכל בירן: עודד, העלית פה עניין חשוב ביותר ואני מבקשת שנקבל תשובה ברורה לשאלה מי שיקר: אחד מהשניים, או השר או הפקידים.

מיכל בירן: בכל מקרה, הדבר הזה הוא מאוד חריג.

מיכל בירן: הוא לא חריג כי הוא קורה לפעמים, אבל הוא לא סביר ואי אפשר לתת לו לעבור בשקט.

מיכל בירן: גפני, אני מצפה ממך שתמצא את הבירור הזה עד תום.

משה גפני: תודה רבה.

משה גפני: חיים ילין.

חיים ילין: אני אמשיך להיות נודניק בהצעות לסדר שלי ואני אגיד שאנחנו רק צריכים ללמוד מהשלטון המקומי.

חיים ילין: שלטון מקומי לא יכול להוציא שקל אחד, הוא גם לא יכול לבצע פרויקטים אם אין לו תקציב.

עודד פורר: גם השלטון המרכזי לא יכול לבצע בלי תקציב.

יעל גרמן: נכון.

חיים ילין: אבל עכשיו באה הנקודה.

חיים ילין: על סמך הרזרבות והעודפים שהמשרדים יודעים שהם הולכים לקבל, הם חותמים על הרשאות תקציביות, מה שאסור בניגוד לכל תקנות ויושרה של האנשים.

חיים ילין: אבל זאת השיטה.

חיים ילין: השיטה היא מאוד פשוטה: אם אתה דוחף קדימה ואם אתה חורג ואם יש לך חשב שמעז לחתום על הרשאות תקציביות, אז בשנה הבאה אתה יכול להוכיח שאתה צריך יותר תקציב.

חיים ילין: אם לא ביצעת, למה כל התקציב שאתה מקבל?

חיים ילין: זאת השיטה, דרך אגב, לא 20 שנה, גפני.

חיים ילין: כך הוקמה מדינת ישראל.

חיים ילין: אי לכך שאנשים חושבים שעדיין אנחנו במלחמת עצמאות כמו ששמענו כבר 70 שנה משר הביטחון, אני מציע שנבוא ונגיד: אנחנו כבר מדינה שרוצה להיות - - -

עודד פורר: אגב, השיטה הזו מקשה על המשרדים לפעול.

חיים ילין: אני מבקש ממך לדון במה שחבר הכנסת טרכטנברג הביא אתמול, לגבי כל 6 חודשים – בשלטון המקומי היינו עושים כל 3 חודשים – זה נכון לקחת דברים - - -

משה גפני: סיכמנו את זה.

משה גפני: האוצר הסכים.

חיים ילין: בסדר, להמשיך הלאה.

משה גפני: אני לא הולך לוותר על הנוהל שהתקבל אתמול.

חיים ילין: המשמעות היא שמשרד לא יוכל לתת הרשאות תקציביות על סמך רזרבות או כספים שהוא צריך לקבל.

חיים ילין: חד-משמעית, זה חוסר אחריות.

משה גפני: תודה רבה.

משה גפני: סתיו שפיר, בבקשה.

משה גפני: הצעה לסדר.

סתיו שפיר: עם כל הכבוד לנוהל שעבר אתמול ואנחנו תמכנו בו, חברי הוועדה תמכו בו, על מנת להפוך את התהליך הזה לקצת יותר מפוקח, על אף שכל התהליך הוא תהליך לא חוקי והוא תהליך שעומד בניגוד לחוק יסוד: משק המדינה.

סתיו שפיר: אבל אמורים לראות קצת יותר ממה שקורה לכסף שלנו.

סתיו שפיר: אנחנו עוברים פה שורה של הטעיות שמתבצעות על-ידי פקידי ממשלה.

סתיו שפיר: הדבר הזה לא ייתכן.

סתיו שפיר: עם כל הרצון להגן על כבודם של אותם פקידים, ויש לי הרבה מאוד כבוד כלפיהם, לשבת פה בוועדה ולהסתכל על חברי כנסת ולהתייחס אליהם כאל כחבורה, סליחה, של מטומטמים שיקשיבו לכל אמירה ואם אומרים לנו פעם אחת זה רק עניין טכני ופעם אחרת אומרים לנו: אבל כבר התחייבנו.

סתיו שפיר: בזמן התקציב שואלים חברי כנסת האם יש עודפים שאפשר להעביר לרווחה ולחנוך ולבריאות?

סתיו שפיר: ואומרים במשרד האוצר: אין עודפים.

סתיו שפיר: פתאום שנייה אחרי העברת התקציב, שלושה שבועות אחרי העברת התקציב, יש 4 מיליארד בעודפים ויש מיליארד וחצי להעברות תקציביות.

סתיו שפיר: בשנה שעבר בה התקציב חודש לפני סוף השנה.

סתיו שפיר: מה זה הדבר הזה?

סתיו שפיר: פקידים מטעים חברי כנסת?

סתיו שפיר: משקרים לחברי כנסת?

סתיו שפיר: אנחנו צריכים אישית לפנות לפקידים ולבקש שיאמרו לנו אמת?

סתיו שפיר: או שאולי לפקידים עצמם גם אין מידע ומישהו משקר להם?

סתיו שפיר: זה נראה לכם אפשרי?

סתיו שפיר: אני חושבת, אדוני יושב-ראש הוועדה, שאתה צריך להפסיק את הדיונים בהעברות תקציביות ובהעברות עודפים וגם בהעברות של אותם עודפים שהם קוראים להם עודפים מחויבים, מאחר והם לא הצליחו להראות עד עכשיו.

סתיו שפיר: פניתי אליכם גם במכתבים וגם בטלפונים וביקשתי שתראו לי אינדיקציה לכך שמדובר בעודפים מחויבים.

סתיו שפיר: תעבירו לנו את החוזים תעבירו אלינו את כל המידע.

משה גפני: אבל סתיו, יש להם שר מעליהם.

סתיו שפיר: פניתי לשר.

משה גפני: זה הכול.

משה גפני: מה הפקידים?

סתיו שפיר: התקשרה אלי יעל מבורך ואמרה לי שיש בעיות טכניות לעשות דבר כזה.

סתיו שפיר: לא יכול להיות, כשהם משקרים, לא יכול להיות שאנחנו שנמשיך בדיון בלי לראות את האינדיקציות המדויקות לכך שמדובר בעודפים מחויבים, בטח בהתייחס למה שאמר חבר הכנסת פורר.

סתיו שפיר: אני מבקשת שתעצור את הדיון בהעברות האלה.

משה גפני: תודה.

משה גפני: הבקשה לא התקבלה.

סתיו שפיר: שלא לדבר על זה - - -

משה גפני: אני לא יכול לעצור - - -

מיכל בירן: אבל לא חשבת על זה - - -

סתיו שפיר: - - -להעביר את ההעברות האלה כי הם יודעים שיש דיון בבג"ץ ב-28 וחשוב להם להעביר את הכול לפני הדיון בבג"ץ.

משה גפני: מיקי רוזנטל, בבקשה.

עודד פורר: בספר התקציב הממשלה קיצצה 100 מיליון שקל בתקציב משרד החוץ ועכשיו היא מחזירה 100 מיליון שקל בעודפים.

משה גפני: בסדר.

משה גפני: שכחת שכמה שנים הייתם בקואליציה, שאתם עשיתם דברים יותר גרועים.

חיים ילין: עודד, 100 מיליון להסברה.

סתיו שפיר: זה לא קשור, גפני - - -

משה גפני: לא דיברתי אליך עכשיו.

משה גפני: אני לא דיברתי אליך.

עודד פורר: שום דבר גרוע לא עשינו.

עודד פורר: כשהיינו בכנסת פעלנו לטובת הציבור.

משה גפני: לא אמרתי שעשיתם נזק.

חיים ילין: גפני, אי אפשר ללכת להיסטוריה ולדרוס מדינה קדימה.

חיים ילין: אל תאשים, תוציא את האנרגיה קדימה, לא על מה שהיה.

חיים ילין: אם אתה חושב שלא היה בסדר – תשנה.

חיים ילין: אתה בכיסא שאתה יכול לשנות.

משה גפני: מיקי רוזנטל, בבקשה.

משה גפני: הכול נסבל - - -

יעל גרמן: יש כאלה שאומרים שהוא יותר מדי זוכר.

חיים ילין: אנחנו עוד מעט במשרד הרווחה, יש לך פוסט טראומה מלהיות באופוזיציה, נראה לי.

משה גפני: מה פתאום?

מנואל טרכטנברג: כן.

מנואל טרכטנברג: מה פתאום?

מנואל טרכטנברג: רק על זה אתה מדבר כל הזמן.

מיקי רוזנטל: אני אחכה עד שתסיים את הטלפון.

משה גפני: אז תחכה רגע.

חיים ילין: כמו בצלאל.

חיים ילין: רחל עזריה לא שם.

מיכל בירן: בצלאל מצליח לשלב בין שני העולמות: להיות באופוזיציה ובקואליציה.

חיים ילין: לא, זה לא.

חיים ילין: הוא משתמש - - - בצלאל, הנה, עכשיו יש לך את היושב-ראש, אין לך את רחל.

עודד פורר: עכשיו מודיעים לו למה בצלאל נכנס.

עודד פורר: מה הסיכום.

חיים ילין: מה בנט נותן להם במשרד החינוך?

חיים ילין: תגיד את האמת.

בצלאל סמוטריץ': אני מצטער על האיחור - - - פקקים בבגין.

אלעזר שטרן: גפני, תשאל אותו, למרות שהוא חושב שאתה פוליטיקאי קטן ונמוך - - -

משה גפני: עשה לי טובה, אני בוחר לי את החברים שלי.

משה גפני: תודה.

משה גפני: אני תכף אומר מה זאב אלקין אמר.

מיקי רוזנטל: שלושה דברים בקצרה.

מיקי רוזנטל: זה שבעבר זה לא היה בסדר, זה לא מצדיק שגם בעתיד יהיה.

מיקי רוזנטל: צריך להסדיר את זה.

מיקי רוזנטל: זו לא סיבה.

מיקי רוזנטל: איזה מין תירוץ זה שגם - - -

משה גפני: לא, לא תירוץ.

משה גפני: אני רק - - -

מיקי רוזנטל: שנית, גם אני לא למדתי ליבה - -

משה גפני: נכון.

משה גפני: אנחנו באותו בית ספר.

מיקי רוזנטל: ביחד, באותה ישיבה.

מיקי רוזנטל: - - בדקה יש 60 שניות, בשעה יש 3,600 שניות.

מיקי רוזנטל: רק ל-4 מיליארד שקלים של ההעברות, לא העודפים, אנחנו מקדישים פחות משנייה אחת למיליון שקל להעביר אותם.

מיקי רוזנטל: זה חסר תקדים, זה חצוף, זה שערורייתי.

מיקי רוזנטל: זה לא ניקרא פיקוח פרלמנטרי, אדוני.

מיקי רוזנטל: אפילו על הסעיפים האלה, בטרם הנוהל החדש, אנחנו שואלים מה זה בסעיף הכללי הזה, בשונות?

מיקי רוזנטל: אנחנו מהם מקבלים מהם תשובות מתחמקות.

מיקי רוזנטל: הם לא רוצים להגיד, לא נוח להם להגיד וזה לא בסדר.

מיקי רוזנטל: אני מבקש שכל פעם שמגיע עכשיו סעיף שיגידו בדיוק מה זה.

מיקי רוזנטל: אנחנו לא שואלים על כל סעיף אבל זה גם לא יכול להיות שיעופו פה מיליארדים מכיס לכיס, מסעיף לסעיף, בלי שאנחנו אפילו מבינים על מה מדובר.

משה גפני: שמעת אותי אתמול שאמרתי לאנשים שהציגו ולא ידעו לענות, לא על הכללי ולא על השונות, אמרתי להם: לא יעברו – שמעת, אני אמרתי – בהמשך לא יעברו העברות.

משה גפני: שיהיו כללים כאלה.

משה גפני: זה הכול.

יעל גרמן: אבל בכל העברה יש דבר כזה.

משה גפני: בסדר, אז לא יהיה בהעברות הבאות.

יעל גרמן: יש שונות, יש כללי ויש רזרבה.

אלעזר שטרן: לא הבטיחו לך את זה לפני שנה?

אלעזר שטרן: האמת.

משה גפני: לא לי.

אלעזר שטרן: לא לך אבל ישבת כאן.

אלעזר שטרן: הבטיחו את זה.

משה גפני: לא הבטיחו.

משה גפני: הבטיחו שיתנו תשובה תוך שבוע ולא נתנו.

משה גפני: אני לא הייתי היושב-ראש.

אלעזר שטרן: נכון.

אלעזר שטרן: ותוך שנה יתנו.

משה גפני: אני לא הייתי היושב-ראש ואתה היית קואליציה.

משה גפני: אתה שוכח.

זהבה גלאון: לא, הוא לא שוכח.

זהבה גלאון: הוא זוכר טוב מאוד.

מיקי רוזנטל: בתשובות שהם התחייבו לתת בנושא התקציב, יש תשובות שהם עדיין לא נתנו.

משה גפני: נכון, נכון.

מיקי רוזנטל: הם לא נתנו וכבר עבר חודש.

מיקי רוזנטל: יש פה התנהלות מבזה.

משה גפני: מיקי, אנחנו נצטרך להדק את הפיקוח.

משה גפני: נקודה.

משה גפני: אין ויכוח על זה.

משה גפני: אנחנו לא נפתור את הבעיות כולן כי יש דברים שאתה מעלה והם שינוי חקיקה.

סתיו שפיר: מה הוא מעלה שהוא שינוי חקיקה?

משה גפני: יש שינוי חקיקה.

משה גפני: יש דברים של גובה העברות שיצטרכו - - -

סתיו שפיר: העברות זה לא בחוק, זה בניגוד לחוק.

סתיו שפיר: הם לא אמורים לעביר העברות ככה.

סתיו שפיר: זה בניגוד לחוק.

סתיו שפיר: אין צורך לשנות חקיקה אם זה בניגוד לחוק כבר.

משה גפני: אלעזר שטרן, אתה אחרון המדברים על הצעה לסדר.

סתיו שפיר: יש צורך לשנות הרגל מגונה של 30 שנה שהגיע הזמן לשנות אותו.

משה גפני: בסדר, הבנתי, הבנתי.

אלעזר שטרן: 39:28 ברצינות.

אלעזר שטרן: אני מקבל את מה שנאמר פה אתמול ומתייחס בכבוד להגדרות של האוצר לגבי כל הכספים האלה.

אלעזר שטרן: לפני שנה, כשניסינו להתיישר על הדברים, השתמשנו בהגדרות של כספים קואליציוניים.

אלעזר שטרן: עד עכשיו דיברנו על העברות.

אלעזר שטרן: כספים קואליציוניים זה כספים שמובטחים בהסכמים קואליציוניים ומשמשים דמי כיס עבור הפוליטיקאים שמקבלים אותם, והם במהלך השנה - - -

משה גפני: לא ביהדות התורה.

משה גפני: אם אתה רוצה, אני אפרט לך בדיוק מה יהדות התורה עשתה עם הכספים - - -

אלעזר שטרן: לא התייחסתי למפלגות.

אלעזר שטרן: אני מדבר ברצינות.

אלעזר שטרן: סליחה.

משה גפני: ביהדות התורה יש לנו כספים קואליציוניים של מה שקיצצתם - - -

חיים ילין: אני בטוח שאתה לא מעביר ל"נוער העובד והלומד".

משה גפני: אתם והבית היהודי.

אלעזר שטרן: גפני, אתה יושב ראש ועדת הכספים של כולנו לא של המפלגה, אני מתכוון של כולם, ושר האוצר הוא שר האוצר של כולנו.

משה גפני: בסדר.

אלעזר שטרן: בהסכם הקואליציוני, לדוגמה, אחד הסכומים שאנחנו דנים בהם נקבע לטובת החטיבה להתיישבות.

אלעזר שטרן: היית מצפה, ואני מבין שעל זה המשבר שהיה כאן אתמול, שגם אם הוא סוכם כחלק מהסכם קואליציוני, הוא יחולק לפי כללים מקובלים בחלוקה הגיונית לפי צרכי המדינה כולה.

אלעזר שטרן: מה נחשף כאן אתמול?

אלעזר שטרן: על פניו אומר לך סמוטריץ כשליח הבית היהודי: תשמע, גפני, אל תציף את הדברים האלו בגלל שאת המחויבות שלנו כלפיכם שילמנו: ביטלנו את הגיור, ביטלנו את הגיוס - - -

משה גפני: מה זה עכשיו - - -

אלעזר שטרן: תכף אני אגיד לך.

מיכל בירן: זה בדיוק העניין.

אלעזר שטרן: תכף אני אגיד לך.

אלעזר שטרן: זה שהיישובים ביהודה ושומרון שלכם, החרדים, לא מקבלים כסף, זה בגלל שאת הכסף שקיבלנו בתמורה לזה שוויתרנו לכם על הגיור, הגיוס, לא משנה על מה, ליישובים שלנו תכננו אותם.

משה גפני: מי אמר לך את מה שאתה אומר עכשיו?

אלעזר שטרן: אתה רואה שאני יודע.

יעל גרמן: הוא משער השערות.

אלעזר שטרן: נכון.

אלעזר שטרן: רחל עזריה גם דיברה על זה כאן אתמול.

עודד פורר: הוא חלם חלום.

מיכל בירן: אפשר לקרוא לזה ניחושים מושכלים.

אלעזר שטרן: רחל עזריה דיברה כאן אתמול - - -

עודד פורר: אתה לא היית.

עודד פורר: היא החליפה אותך.

עודד פורר: היא ישבה - - -

משה גפני: תגיד מה שאתה רוצה אבל בקצרה כי - - -

אלעזר שטרן: זה לא נעים לך שאני אומר את האמת?

משה גפני: לא, נעים מאוד.

משה גפני: אבל זה פשוט לא נכון.

אלעזר שטרן: גפני, זה לא נכון?

משה גפני: לא.

אלעזר שטרן: אז למה שאלת אותי - - -

משה גפני: אם אתה רוצה, אני אגיד לך, אבל זה לא רלוונטי.

אלעזר שטרן: אז בבקשה תגיד.

אלעזר שטרן: אני חושב שמה שנחשף כאן זה שהחלוקה של הכספים האלה היא לא שוויונית וגם לא פוליטית אלא מפלגתית.

משה גפני: פשוט לא להאמין.

משה גפני: אתה תטריף את דעתי, אבל אני כנראה צריך לספוג את זה.

משה גפני: אתם נתתם לחטיבה להתיישבות.

משה גפני: זה המחיר שאתם שילמתם לבית היהודי.

משה גפני: זה כסף שאתם העברתם.

<קריאות: - - -

בצלאל סמוטריץ': - - - לא נכון, ממש לא.

בצלאל סמוטריץ': הכסף של - - - זה החלטת ממשלה שהתקבלה אחרי "צוק איתן", לא קשור לבית היהודי.

בצלאל סמוטריץ': גפני מרוויח עוד שלושה וחצי מצביעים אצלו ברחוב כי הוא - - -

סתיו שפיר: - - -

בצלאל סמוטריץ': - - - ואם צריך לשקר בדרך, אז אפשר גם כן.

סתיו שפיר: - - - "צוק איתן", ההחלטה הייתה להעביר לעוטף עזה לא להתנחלויות.

סתיו שפיר: על מה אתה - - -

בצלאל סמוטריץ': - - - סתיו, את יודעת לקרוא מצוין, תסתכלי בפנייה ותראי שרוב הכסף בפנייה של העודפים שאושרו, 170 מיליון, זה לעוטף עזה.

סתיו שפיר: - - -

בצלאל סמוטריץ': - - - חבר'ה, תפתחו כולכם את הפנייה - - -

סתיו שפיר: - - - אתה משקר - - -

בצלאל סמוטריץ': - - - תפתחו את הפנייה ותראו שיש שם 80 מיליון שקל למחוז מרכז - - -

סתיו שפיר: - - - רוב הכסף - - -

בצלאל סמוטריץ': - - - כמה זה?

בצלאל סמוטריץ': כמה במספר?

בצלאל סמוטריץ': אל תשקרי.

בצלאל סמוטריץ': זה 80, נכון?

בצלאל סמוטריץ': - - -

סתיו שפיר: - - -

בצלאל סמוטריץ': - - - לא נכון.

בצלאל סמוטריץ': 170.

בצלאל סמוטריץ': יש בסך הכול 80 למחוז מרכז.

בצלאל סמוטריץ': גם היה ב-204 בצפון ובדרום.

בצלאל סמוטריץ': את משקרת וחברי הוועדה יודעים לקרוא - - - זה הכול.

סתיו שפיר: - - - משתמש - - -

בצלאל סמוטריץ': - - - את פשוט משקרת.

בצלאל סמוטריץ': זה הכול.

בצלאל סמוטריץ': את משקרת.

בצלאל סמוטריץ': והחבירה הזאת בניך לבין גפני זה דבר נהדר ומצביעיו של גפני - -

סתיו שפיר: - - - איך אתה מעז?

סתיו שפיר: - - -

בצלאל סמוטריץ': - - ידעו שהוא משלב איתך - - -

חיים ילין: די.

חיים ילין: כבוד היושב-ראש, תקשיבו טוב שניכם, הכסף שהועבר לחטיבה להתיישבות על ידי החלטת ממשלה 2017 מדברת על 240 מיליון שקל - - -

בצלאל סמוטריץ': יפה.

בצלאל סמוטריץ': אז מה - - -

סתיו שפיר: - - -

חיים ילין: רגע.

חיים ילין: שתוק אתה.

חיים ילין: כי זאת הבעיה – אתה.

חיים ילין: גם אתה בעיה.

חיים ילין: במקום ללכת לעוטף עזה, עוטף עזה הוא בן ערובה של ההתנחלויות.

חיים ילין: כל הזמן מערבבים בין התקציבים.

חיים ילין: זאת הבעיה.

חיים ילין: אני מתריע על זה 8 שנים ןאתם ממשיכים - - -

משה גפני: חיים, אני קורא לך לסדר פעם ראשונה.

חיים ילין: פעם ראשונה שקוראים לי לסדר, אבל אני לא יכול לשמוע שקרים.

משה גפני: אני מבקש להפסיק.

בצלאל סמוטריץ': אני לא דיברתי.

בצלאל סמוטריץ': אני רוצה לדבר במקום אתמול.

משה גפני: אתה לא יכול לדבר במקום אתמול.

בצלאל סמוטריץ': למה?

משה גפני: ככה.

יעל גרמן: זה לא קרן פנסיה – אי אפשר לאגור את זה.

משה גפני: אלעזר, תשלים ונעבור - - -

אלעזר שטרן: בבקשה.

אלעזר שטרן: אני חייב להעמיד דברים על דיוקם: הכספים לחטיבה להתיישבות – יש לו עוד טלפון.

עודד פורר: אגב, החטיבה להתיישבות מוזכרת בהחלטת הממשלה.

חיים ילין: אם אתה היית מסכים שהמרכז וההתנחלויות יהיו מנותקים מהצפון והדרום, לא היה לך את הבלגן הזה.

בצלאל סמוטריץ': למה, למה?

בצלאל סמוטריץ': לא הבנתי למה.

בצלאל סמוטריץ': למה - - -

חיים ילין: כי אנחנו בני ערובה.

חיים ילין: אתה מדבר על עוטף עזה ולא מדבר על המרכז.

חיים ילין: המרכז זה רק התנחלויות, מה לעשות?

בצלאל סמוטריץ': - - - סליחה, אני מייצג גם את - - -

מיכל בירן: רוב הכסף - - -

חיים ילין: בסדר, אבל אל תרכב על אותה פאזה.

חיים ילין: אל תהיה הצדיק שבא דרך ההתנחלויות - - - בעוטף עזה.

בצלאל סמוטריץ': אתה אגואיסט.

בצלאל סמוטריץ': חיים, אתה אגואיסט שרוצה לדאוג רק לעצמו - - -

חיים ילין: לא.

חיים ילין: אני לא רק לעצמי.

חיים ילין: אני ממש לא - - -

<קריאות: - - -

חיים ילין: ממש לא, ממש לא.

חיים ילין: בצלאל, הדבר האחרון שאתה צריך להגיד זה אגואיסט - - -

מיכל בירן: - - -

משה גפני: מיכל, אני קורא לך לסדר פעם ראשונה.

משה גפני: מיכל.

סתיו שפיר: - - -

חיים ילין: מה הפתרון - - - אבל אני מציע לך - - -

משה גפני: סתיו, אני קורא לך לסדר פעם ראשונה.

משה גפני: מספיק עם - - -

סתיו שפיר: אבל בצלאל מטעה במספרים - - -

משה גפני: סתיו, אני לא רוצה לשמוע.

משה גפני: לא רוצה לשמוע.

סתיו שפיר: - - - לעוטף עזה - - -

משה גפני: אני קורא לך לסדר פעם שנייה.

משה גפני: אני מבקש להפסיק.

משה גפני: אני רוצה להגיד לכל חברי הוועדה: אם מישהו יקרא לפקידי האוצר שקרנים, אני במקום אוציא אותו החוצה.

משה גפני: מי שרוצה שיגיד על שר האוצר שקרן.

משה גפני: לא יגידו על הפקידים פה מילים כאלה ולא מילים אחרות.

משה גפני: גם לי יש טענות.

משה גפני: הוועדה תהיה מכובדת.

משה גפני: פקידי האוצר יגידו את מה שהם צריכים להגיד, אף אחד לא יגיד עליהם שקרנים.

משה גפני: רוצים?

משה גפני: שלא יתלקקו עם השר ויבואו לפה ולפקידים יגידו שקרנים.

משה גפני: תגידו שהשר שקרן.

אלעזר שטרן: אני בכלל מציע גם לא להגיד - - -

משה גפני: גם לא להגיד שקרן.

משה גפני: אני מסכים אתך.

משה גפני: תסכם במשפט אחד.

אלעזר שטרן: מקסימום, מישהו משקר, זה לא הופך אותו לשקרן.

משה גפני: מספיק.

משה גפני: בבקשה, אלעזר, דקה אחת יש לך.

משה גפני: מספיק כבר.

משה גפני: דקה.

אלעזר שטרן: בסדר.

משה גפני: אל תספר לי היסטוריה – כולם מכירים אותה.

משה גפני: מי שלא מכיר, אז אתם בלאו הכי מהמסתרים.

אלעזר שטרן: בגלל שאתה סיפרת היסטוריה - - -

משה גפני: אני לא מספר, כבר לא מספר.

אלעזר שטרן: אנחנו לא הצבענו בעד החטיבה להתיישבות אז למרות שכל ראשי המועצות עמדו פה.

אלעזר שטרן: הוציאו אותי החוצה בשביל לשאול מה אני רוצה בשביל להצביע.

אלעזר שטרן: תדע.

אלעזר שטרן: ולא הצבעתי.

אלעזר שטרן: בגלל שאתה אמרת.

משה גפני: בסדר, אז אני חוזר בי.

משה גפני: אני חוזר בי.

משה גפני: הכסף הזה של החטיבה להתיישבות, ברוך השם, הגיע בעודפים, יש את זה גם בעודפים.

משה גפני: זה הגיע, ברוך השם, לא שאתם נתתם להם.

משה גפני: זה הגיע כמו מן מהשמיים.

משה גפני: זה בכלל לא בא, לא ממשרד האוצר שלכם, לא מהקדנציה שלכם, אלה עודפים של 2014.

משה גפני: זה בא כמן מהשמיים.

חיים ילין: אני יכול להסביר בדיוק מאיפה זה בא: מהחלטת ממשלה מספטמבר 2014.

חיים ילין: זה הכול.

משה גפני: לא רוצה לשמוע.

משה גפני: אני ישבתי פה איפה שיושבת עכשיו מיכל.

חיים ילין: אתה לא רוצה לשמוע את האמת?

משה גפני: פה ישבתי.

משה גפני: אתם יכולים להגיד לכל העולם מה שאתם רוצים.

חיים ילין: אמרתי לך, אתה בפוסט טראומה מהאופוזיציה.

חיים ילין: זאת הבעיה.

חיים ילין: ככה זה נראה.

משה גפני: תגידו למי שאתם רוצים את מה שאתם רוצים.

משה גפני: - - - ברית בין בנט לבין יאיר לפיד, זה - - -

אלעזר שטרן: זה היה מהשמיים.

אלעזר שטרן: הברית הייתה מהשמיים, אתה יודע את זה.

סתיו שפיר: - - - אני מסכימה אתך - - -

משה גפני: סתיו, תגני עלי.

אלעזר שטרן: אני לא השלמתי.

סתיו שפיר: - - - מי שהיה שותף של הבית - - -

אלעזר שטרן: הבוקר, גם אתה וגם אני אמרנו שפרט שהיה בכלל ויצא מן הכלל ללמד, לא ללמד על הפרט לבדו יצא אלא על הכלל כולו יצא ללמד.

אלעזר שטרן: כיוון ששנינו אמרנו את זה בוקר, אני רוצה לקחת את הדוגמה שאתה הבאת לשולחן.

משה גפני: בדקה.

אלעזר שטרן: אני אסיים בדקה.

משה גפני: מה שאמרת על הכלל והפרט לא נחשב בזמן הזה בגלל שזה דברי תורה.

אלעזר שטרן: דברי התורה האלה מלמדים אותנו באמת, למרות שכולם פה מבינים אותם, שזה שאם יש דבר אחד בתוך כל ההעברות האלה שהוא באמת עונה לכל ההגדרות של בית המשפט ושל היועץ המשפטי לממשלה ושל הכנסת, שזה כספים קואליציוניים אסורים, כנראה שכל הכספים, שזה הכלל, הם כספים אסורים ולכן זאת הצעה לסדר והיא עונה להגדרה הזאת ואני מבקש ממך שלא תדון בזה.

אלעזר שטרן: תודה.

משה גפני: תודה רבה.

משה גפני: שטיינמץ, אתה ביקשת גם אתמול.

משה גפני: תציג את עצמך לחברים, יש פה חברים חדשים שלא הכירו אותך מהפסטיבלים שהיינו עושים פה בוועדה.

משה גפני: לא פסטיבלים, סליחה, יש פרוטוקול – בהעברות.

נורית קורן: פסטיבל העברות.

משה גפני: שטיינמץ, בבקשה, 3 דקות.

<דודו שטיינמץ: אני מנהל אגף תקציבים במשרד הכלכלה והתעשייה.

<דודו שטיינמץ: חשוב לי מאוד להביא את הפן של משרדי הממשלה שלא נשמע פה כי אתמול דיברו אנשי האוצר, ומשרדי הממשלה לא דיברו.

<דודו שטיינמץ: אני מדבר בשם המשרד שלי אבל אני בטוח שהלך הרוח שאני אתאר פה הוא הלך רוח שקיים בכל יתר המשרדים.

<דודו שטיינמץ: אנחנו באמת נמצאים במצב קשה מאוד וכמעט בלתי אפשרי.

<דודו שטיינמץ: במהלך הישיבה אני מקבל כל הזמן טלפונים מיחידות המשרד, מתי יעברו העודפים?

<דודו שטיינמץ: אני אסביר בהמשך למה עודפים אכן באמת תוקעים פרויקטים חדשים וזה מה שהתכוון השר.

אלעזר שטרן: למה אתה מסתכל על האופוזיציה?

משה גפני: אלעזר, אני לא מסכים.

משה גפני: שטיינמץ, אם אתה מנהל אתם דיאלוג, אני מפסיק אותך.

אלעזר שטרן: אבל הלוואי היינו אנחנו - - -

<דודו שטיינמץ: אז לאיפה להסתכל?

<קריאות: - - -

<דודו שטיינמץ: אני מדבר בשם המשרד ואני בטוח - - -

משה גפני: שטיינמץ, שכחת שהיו לך פה שנתיים שעשית בהן כיף חיים.

משה גפני: אנחנו חוזרים לכנסת ה-18, אתה מדבר אתי, לא מנהל אתם דיאלוג.

נורית קורן: תסתכל רק על היושב-ראש.

משה גפני: בדיוק.

משה גפני: הוא שכח.

<דודו שטיינמץ: עד לפני אישור התקציב היה קיים תקציב המשכי.

<דודו שטיינמץ: מה המשמעות של תקציב המשכי?

<דודו שטיינמץ: מעבר לזה שזה אחד חלקי 12, אי אפשר היה לעשות פרויקטים חדשים.

<דודו שטיינמץ: המשרדים עבדו במקרה הכי טוב בחצי ווליום פחות.

מנואל טרכטנברג: מי אשם בזה?

משה גפני: מנו, מנו, זה לא התפקיד שלו.

משה גפני: הוא פקיד, פקיד בכיר אמנם, אבל - - -

<דודו שטיינמץ: אני מנסה לתאר את הלך הרוח שקיים עכשיו.

<דודו שטיינמץ: כל התקציב שהיה בתקציב ההמשכי, היה לשלם התחייבות קיימות.

<דודו שטיינמץ: אי אפשר היה לעשות התחייבויות חדשות.

<דודו שטיינמץ: המשרדים חיכו בכיליון עניין שיאושר התקציב.

<דודו שטיינמץ: התקציב אושר מבחינתם בדקה ה-92, לא בדקה ה-90.

<דודו שטיינמץ: כל התקציב עכשיו, המשרד צריך עכשיו להיערך ולעשות התחייבויות על מנת לנצל את מלא התקציב.

<דודו שטיינמץ: אני אגיד איפה פה העודפים גם מפריעים לנו, שהם חלק מהתקציב.

חיים ילין: רק תסביר לי: היום מאשרים, איך אתה מבצע בשבועיים את מה שלא עשית בשנה?

חיים ילין: אתה מעביר את זה לשנה הבאה.

משה גפני: חיים, חיים.

חיים ילין: תן לי לשאול אותך, אני רוצה שתענה.

<דודו שטיינמץ: אנחנו - - -

משה גפני: אתה מדבר אתי.

חיים ילין: אל תשגע אותי, בחייך.

משה גפני: אני אשגע.

<דודו שטיינמץ: אני רוצה לתת דוגמה.

משה גפני: דוגמה אחת ובזה אנחנו מסיימים.

<דודו שטיינמץ: במשרד הכלכלה והתעשייה יש אגף להכשרה מקצועית.

<דודו שטיינמץ: בין היתר, אחד התפקידים שלו זה לעשות קורסים להכשרה מקצועית.

<דודו שטיינמץ: נגיד שבתקציב 2015 אושר לו לו – אני נותן סתם מספר – 100 מיליון שקל ומאידך ישנם עודפים, יתרות מחויבות מ-2014 של 20 מיליון שקל.

<דודו שטיינמץ: החשב של המשרד אומר: נכון, הצלחתם להשיג תקציב של 100 מיליון שקל, נכן לעכשיו יש לי יתרות פתוחות של 20 מיליון שקל, את יכול לתת היום למובטלים תקציב ולהתחייב רק ב-80 מיליון שקל כי אם אני אתן לך עכשיו ב-100 מיליון שקל, אני חורג מתפקידי כי אם אני אתן לך להתחייב ב-100 מיליון שקל, יש לך בפועל 120 מיליון שקל התחייבויות, נגיד שלא מאושרים העודפים, בתקציב של יש 100.

<דודו שטיינמץ: כלומר, היתרות הן חיות וקיימות ונושמות, אם לא נקבל את התקציבים בגין היתרות האלה, החשב נוגס - - -

חיים ילין: - - -

משה גפני: חיים, עם כל הכבוד, אתה צריך רשות.

משה גפני: שטיינמץ, הייתה ברור מאוד.

משה גפני: אני מאוד מודה לך.

חיים ילין: מובן מאוד.

<דודו שטיינמיץ: זה בדיוק כמו קיצוץ תקציבי אדיר על המשרדים.

<דודו שטיינמיץ: לא רק זה.

<דודו שטיינמיץ: המשמעות של זה היא לקחת תקציב, למשל, 20 מיליון שקל שהיה מיועד למובטלים, אמי לא מקבל אותם בעודפים, זה חוזר לאוצר שעושה בהם שימוש שלו.

<דודו שטיינמיץ: לא מאשרים 18 מיליון, התקציב חוזר לאוצר.

<דודו שטיינמיץ: המשרד יצטרך למצוא מהתקציבים הקיימים שלו לכסות את העודפים האלו, הוא יפסיק לעשות פרויקטים חדשים ויעשה רק במה שנותר והאוצר יעשה לשימושו בכסף הזה.

<דודו שטיינמיץ: יכול להיות שגם יהיה מצב שאחרי שיאושר התקציב בעודפים, אי אאפשר יהיה להוציא אותו.

<דודו שטיינמיץ: גידו לנו: קיבלת כסף להכשרה מקצועית למובטלים, לעשות להם קורסים.

<דודו שטיינמיץ: למה לא ביצעת ב-20 מיליון שקל?

<דודו שטיינמיץ: למה 20 מיליון שקל שהיו לקורסים חזרו לאוצר והאוצר עשה בהם שימוש?

משה גפני: תודה רבה, תודה רבה, מר שטיינמץ, תודה רבה.

משה גפני: היית ברור כמו תמיד.

משה גפני: דיברתי עם השר אלקין, אני מצטט את מה הוא אומר, אני לא פותח על זה דיון, הוא אומר: הכול מדובר על תקציב 2014, בכלל לא מדובר על 2015, לא מדובר על פרויקטים חדשים.

משה גפני: מדובר על התחייבויות שהיו ב-2014.

משה גפני: הוא לא יודע

עודד פורר: זה לא מה שאמר משרד הקליטה.

עודד פורר: ההצעה שלי היא שיבואו לפה ויסבירו את זה אנשי המשרד על מנת - - -

משה גפני: לא ביקשתי ממנו לבוא.

משה גפני: הוא דווקא רצה לבוא אתמול.

משה גפני: אני לא נתתי לו לבוא ולא רציתי שתהיה העדפה שלו על פני שרים אחרים.

עודד פורר: אבל נאמרו פה דברים - - -

משה גפני: עודד, אני לא פותח דיון על אלקין, אני מצטט את מה שהוא אמר.

משה גפני: לא יכול להיות דבר כזה, פרויקטים חדשים רק 2015, זה לא קשור לעודפים.

משה גפני: העודפים הם התחייבויות משנת 2014.

משה גפני: לא יכול להיות דבר אחר.

משה גפני: זה מה שהוא אמר.

משה גפני: בכל מקרה הוא אפילו לא זוכר שהא התראיין, אבל זה כבר לא רלוונטי מבחינתי.

משה גפני: יכול להיות שהוא התראיין ל"יתד נאמן", אז אני לא רוצה להתערב בעניין הזה.

עודד פורר: "יתד נאמן" ברוסית.

דוד ביטן: שמעתי אותך - - - מיליארדים.

נורית קורן: מה קרה?

נורית קורן: מה קרה?

נורית קורן: מיליארדים.

משה גפני: 18.5 מיליארד.

משה גפני: כמה אתה רוצה?

דוד ביטן: - - - של הליכוד.

אלעזר שטרן: דבר, מה זה משנה שיש ועדה.

עודד פורר: אני אחדד בינתיים שהמשרד אמר שעכשיו יש להם תקציב חדש לתמיכות בארגונים חדשים כתוצאה מההצבעה אתמול.

אלעזר שטרן: גפני, זה יותר חשוב.

אלעזר שטרן: גפני, תסתדר אתו, יותר חשוב.

משה גפני: אני יודע מה חשוב ומה לא חשוב.

משה גפני: דוד ביטן חשוב.

דוד ביטן: כמה מנדטים - - -

משה גפני: 18.5 מטעם הליכוד רוצה.

דוד ביטן: אנחנו רוצים 4.

אלעזר שטרן: 4?

דוד ביטן: כן - - -

אלעזר שטרן: - - - עכשיו צוחקים.

משה גפני: בקשה מספר 23/001 משרד הרווחה.

משה גפני: מי מציג את הפנייה?

<קריאות: רגע - - - איפה - - -

משה גפני: עמוד 55.

משה גפני: הייתי בטוח שכל הלילה עברתם על זה.

נורית קורן: שינון בעל פה.

מיקי רוזנטל: - - -

משה גפני: והגית בו יום ולילה.

משה גפני: אתה צודק.

משה גפני: אתה גם כן עם הליבה, אותה ישיבה.

<חנן פריצקי: אני חייב להגיד שמה שאמר הקולגה שלי ממשרד הכלכלה הוא דבר שאוסר לכם להתעלם ממנו.

<חנן פריצקי: מדובר במצב שבו המשרדים עצמם נמצאים במצב בלתי אפשרי לחלוטין.

<חנן פריצקי: אנחנו לכאורה שבויים בתהליך וניהול תקציב כרגע הפך להיות משהו וירטואוזי לחלוטין.

<חנן פריצקי: משרד הרווחה מדבר על 765 מיליון שקל עודפים מחויבים.

<חנן פריצקי: אין פה שום שקל חדש.

<חנן פריצקי: כל העודפים הם משנת 2014 עבור פרויקטים קיימים, עבור פרויקטים שהתנהלו, עבור פרויקטים שנחתמו.

<חנן פריצקי: מדובר על תכניות לילדים בסיכון שעברו, מדובר על תוספות לנופש למוגבלים, למפגרים, לנכים.

<חנן פריצקי: מדובר על רצף תעסוקתי לבעלי מוגבלויות, מדובר על הנחות בטלפונים לנכים, לעיוורים.

<חנן פריצקי: מדובר על תכניות שונות לליווי תעסוקתי לנכים, התחייבות שנרשמו ב-2014 ובוצעו בשנת 2015.

<חנן פריצקי: אלה עודפים של פרויקטים שנרשמו מ-2014 - - -

בצלאל סמוטריץ': היושב-ראש, אמי מוכן להצביע על זה.

בצלאל סמוטריץ': גם אתמול הודעתי שעל זה אני מוכן להצביע.

משה גפני: אתה לא תכתיב את סדר-היום.

משה גפני: אני אחליט על מה מצביעים.

בצלאל סמוטריץ': אני לא מכתיב.

בצלאל סמוטריץ': אני רק מודיע לפרוטוקול שאני על זה מוכן להצביע, זה חשוב - - -

משה גפני: אני אשאל את האופוזיציה.

משה גפני: אני עם האופוזיציה מסתדר יותר מאשר אתך.

בצלאל סמוטריץ': אין בעיה.

בצלאל סמוטריץ': אני רק אומר שעל זה אני מוכן להצביע.

בצלאל סמוטריץ': הודעתי על זה אתמול להנהלת הקואליציה.

<חנן פריצקי: אני מנצל את הפרץ הזה כי להגיד שאני אשמח מאוד - -

מיקי רוזנטל: - - - סעיף אחד שאתה לא מוכן להצביע

<חנן פריצקי: אשמח מאוד אם תוכלו להצביע על סעיף זה.

<חנן פריצקי: אנחנו נמצאים במצב שבו אנחנו תוקעים תשלומים למסגרות רווחה וכל איחור בשחרור העודפים מעכב תשלומים למסגרות למפגרים, לנכים, לילדים, חתימה על פרויקטים לאוטיסטים.

<חנן פריצקי: מהווה לגבינו בעיה קשה מאוד.

חיים ילין: יש לי שאלה אליך.

חיים ילין: אני יודע שלפחות במשרד הרווחה כבר סגרתם את השנה בנובמבר.

חיים ילין: זה אחד המשרדים היחידים שלא סוגר 3 ימים לפני סוף השנה אלא חודש וכמה ימים לפני סוף השנה.

חיים ילין: זאת אומרת, כל מה שכתוב פה, בעודפי 2014 שעוברים ל-2015, אתה עושה שימוש ב-2016.

חיים ילין: משהו פה לא נרה לי.

<חנן פריצקי: כל התשלומים לא נגמרו.

<חנן פריצקי: אנחנו משלמים לכל המסגרות.

<חנן פריצקי: עד סוף החודש יש תשלומים לכל המסגרות שלנו.

<חנן פריצקי: חלק מתבסס על תשלומים, חלק מתבסס על כל מיני התחייבויות שאני נתתי שהן משולמות - - -

יעל גרמן: באיחור של שנה?

<חנן פריצקי: לא באיחור של שנה.

<חנן פריצקי: אנחנו משלמים בשוטף על חשבון תקציב - - -

יעל גרמן: אנחנו חייבים להבין: הרי ההתחייבויות הן מ-2014, אז אתה משלם אותן בסוף 2015?

<חנן פריצקי: אני לא משלם אותן ב-2014.

<חנן פריצקי: איך עובד התקציב?

<חנן פריצקי: - -

עודד פורר: הוא לווה את זה מתקנות אחרות.

<חנן פריצקי: - - דבר ראשון, אני לוקח מהתקציב הקיים ואני משלם התחייבויות.

<חנן פריצקי: על פי חוק התקציב, דבר ראשון, אתה משלם התחייבויות קודמות, דהיינו, שאת כל ההתחייבויות האלה שילמתי כבר מתוך התקציב הקיים ב-2015.

יעל גרמן: איזה התחייבויות מ-2014 אתה תשלם עכשיו?

<חנן פריצקי: את כולם.

<חנן פריצקי: שום התחייבות מ-2014 אני לא אשלם עכשיו – שילמתי את כולם מהתקציב הקיים היום ב-2015.

יעל גרמן: זאת אומרת, הרזרבות האלה ישמשו להתחייבויות של 2015?

<חנן פריצקי: כן.

<חנן פריצקי: הן משמשות לתשלומים ל-2015 ולהתחייבויות ל-2015.

יעל גרמן: האם זה תקין?

חיים ילין: תן לי להבין, אם אתה לא מקבל את הכסף הזה, אתה נמצא בחוב כלפי הספקים והפרויקטים בתוך 2015?

<חנן פריצקי: נגסתי מתוף סעיף התקציב הקיים ב-2015.

<חנן פריצקי: השתמשתי בו לטובת כל ההתחייבויות.

<חנן פריצקי: אם אני לא אקבל את התשלומים, פרויקטים שנמצאים היום בחתימה ופרויקטים שאת חלקם צריך לשלם, לא ישולמו.

מנואל טרכטנברג: אדוני היושב-ראש, אני שומע את הדברים שאמרת על הקושי של משרד הרווחה לתפקד בלי העברות וגם את מה שאמר שטיינמץ, משתמע מזה שכאן בוועדת הכספים, אנחנו חברי הכנסת, בפרט אלה ששואלים את השאלות הקשות, רוצים למנוע מילדים בסיכון לקבל עודפים, אנחנו רוצים למנוע ממשרד הכלכלה לתת קורסים.

מנואל טרכטנברג: תסלחו לי, אתם באים בכוונות טובות, אבל אל תתבלבלו: אנחנו עושים פה מלאכה קדושה והיא לוודא שהכסף הציבורי ילך למקומות ראויים ואם מישהו בא ומסית אתכם כנגדנו, כדי להטיל את האשמה עלינו, כדי ללחוץ עלינו כדי שלא נעשה את העבודה הזאת, אוי לנו ואוי לכולנו.

מנואל טרכטנברג: לכן אני אומר שתזהרו עם האמירות האלה.

משה גפני: הם לא הכתובת, מנו.

<חנן פריצקי: אנחנו רק שיקפנו מצב.

מנואל טרכטנברג: סליחה, אני מעולם לא תקפתי פקיד ממשלתי ולא אעשה זאת.

מנואל טרכטנברג: אני אומר שלא ישמשו שופר לאחרים כדי להטיל את האשמה עלינו.

משה גפני: זה המצב במשרד.

מנואל טרכטנברג: לא.

מנואל טרכטנברג: משתמע מזה שאנחנו - - -

יעל גרמן: גפני, אני רוצה לשאול.

מנואל טרכטנברג: עכשיו לגופו של עניין.

מנואל טרכטנברג: האם העמודה של ההוצאה שמסת

מנואל טרכטנברג: כמת למעלה ב-765 מיליון, האם כל הסכומים שכתובים מתחת לסכום הזה צריכים להסתכם ב-765?

<חנן פריצקי: כן.

מנואל טרכטנברג: אז אני מבקש שתעברו על זה כי זה לא נכון.

מנואל טרכטנברג: יש פה בעיה.

יעל גרמן: כמה זה מסתכם, מנו?

<קריאות: - - -

משה גפני: חנן, מר פריצקי, תבדוק את זה - - -

<חנן פריצקי: צריכים לחבר רק את ה-8 ספרות.

<חנן פריצקי: איפה שיש 6 ספרות זה כאילו - - -

מנואל טרכטנברג: אז תעבור על זה.

משה גפני: הערתך נתקבלה.

מנואל טרכטנברג: תחום פעולה כללי, 145 מיליון שקל, מה זה?

יעל גרמן: אמרנו שלא נאשר דברים כאלה.

<חנן פריצקי: 2301?

<חנן פריצקי: יש שם 48 מיליון שקל תמיכות לטובת פעולות שנעשו בתחום של - - -

<קריאות: - - -

משה גפני: רבותי.

משה גפני: עודד, אני לא מסכים לדבר הזה.

משה גפני: מה זה פה?

<חנן פריצקי: חוץ מדברים כלליים יש פה גם 48 מיליון שקל לתמיכות בנושאי מזון בעיקר, התחייבות שעברו מ-2014 ל-2015.

באסל גטאס: אז למה לא מפורט מה שכבר נעשה?

באסל גטאס: זה כבר נעשה, למה לא מפורט?

באסל גטאס: למה כללי?

באסל גטאס: שום דבר לא כללי.

<חנן פריצקי: בתקנה עצמה זה לא כללי.

<חנן פריצקי: אתה רואה את השורה - - -

באסל גטאס: איפה?

יעל גרמן: אבל יש פה שירותים - - - שירותים מה זה?

<חנן פריצקי: אז אמרתי - - -

משה גפני: חנן, אל תענה.

משה גפני: אם עוד פעם נכנסים בשאלות אחד בתוך דברי השני, אני פשוט עובר הלאה.

משה גפני: מספיק כבר, באמת.

משה גפני: יושב פה חנן פריצקי, חשב ותיק של משרד הרווחה, עושה מלאכת קודש ואתם תוקפים אותו.

משה גפני: תתקפו את השר שלו.

יעל גרמן: הוא לא נמצא פה.

משה גפני: הוא לא נמצא – אז מה אתם רוצים ממנו?

משה גפני: הוא עונה לכם תשובות מקצועיות.

משה גפני: את חנן פריצקי אני מכיר בוועדת הכספים שנים רבות, הוא הביא דברים מקצועיים, לא תפסנו אותו אף פעם באי-אמירת אמת - - - מנו, יש לך עוד שאלות?

משה גפני: באסל גטאס, בבקשה.

באסל גטאס: אדוני היושב-ראש, חברי חברי הכנסת, חשבתי לתומי שלפני שבועיים אישרנו את תקציב 2015.

משה גפני: אני לא מאפשר את זה, באסל.

משה גפני: רק שנייה.

משה גפני: אם רוצים פיליבסטר, זה בסדר, רוב אין לי, בלאו הכי אני לא יכול להצביע.

משה גפני: אני לא מסכים, יותר לא יהיה הדבר הזה.

משה גפני: יש דיון על עודפים של משרד הרווח – בבקשה תשאל אותו, אל תספר לי על התקציב, כבר דיברנו על זה, אמרת את עמדתך.

באסל גטאס: מתי?

משה גפני: אתמול.

באסל גטאס: לא הייתי פה אתמול.

משה גפני: לא היית אתמול?

משה גפני: אז כל החברים אמרו את אותו דבר.

משה גפני: מה זה רלוונטי עכשיו?

משה גפני: יושב פה חנן פריצקי, יושבים פה פקידי הממשלה, תשאל אותם שאלות ואחרי זה נקיים דיון.

באסל גטאס: אדוני היושב-ראש, אני שואל אותך, לא אותו, אתה שומע?

באסל גטאס: אותך.

באסל גטאס: אני יודע שאישרנו תקציב שמורכב משני דברים: הוצאות והכנסות.

באסל גטאס: שתי השאלות שלי: האם כל מה שמפורט כאן נכנס בסעיפי ההוצאה של 2015 של משרד הרווחה; והאם, מצד שני, בטור ההכנסות של תקציב ואם מהצד, השני בטור ההכנסות של תקציב 215 נכתב:

באסל גטאס: העברות מתקציב 2014 לטובת משרד הרווחה - - -

משה גפני: חנן, תרשום את השאלה.

באסל גטאס: אחרת, כל מה שאנחנו עושים כאן זה מסלול עוקף תקציב.

משה גפני: הוא ישיב לך.

משה גפני: יעל, בבקשה.

יעל גרמן: אני מאוד מכבדת ואני מצדיקה אותך.

יעל גרמן: אני חושבת שלעובדי המשרדים צריך לתת את כל הכבוד ובוודאי שלא הם קבעו את סדר העדיפות בתוך התקציב.

יעל גרמן: אבל אני רוצה להראות לך, אדוני, ואני חושבת שאתה תסכים איתי שלא יעלה על הדעת – זה מקומם, זה אלה על הדעת אבל מקומם – שבתוך שירותים מרכזיים משרד, שאין ספק שזה דבר שניתן לצמצם אותם – אני לא אדבר.

יעל גרמן: מיקי, אני רוצה שתקשיב כיאם הם יסכימו לזה, אני אסכים למה שאמרת, אבל צריך להסכים.

מיקי רוזנטל: - - -

יעל גרמן: שירותים מרכזיים משרד מ-92 ל-178 וכהה פחות או יותר, זה משהו כמו 80 מיליון, אני צודקת?

<קריאה: 84.

יעל גרמן: 84 מיליון.

יעל גרמן: אני רוצה לומר לכם שהחברה להשבת נכסי השואה חייבת היום בערך 100 מיליון שלא מועברים לניצולי שואה נצרכים.

יעל גרמן: יש כאן פתרון: את ה-80 מיליון יעבירו מפה לניצולי שואה - - -

משה גפני: חנן, רשמת גם את השאלה של חברת הכנסת גרמן?

משה גפני: היא הייתה שרה בממשלה הקודמת.

יעל גרמן: גפני, אני רוצה להשלים.

יעל גרמן: סיוע לניצולי השואה, מוסיפים משהו כמו 300 אלף, זה מה שמוסיפים.

משה גפני: טוב.

יעל גרמן: ולהם את ה-80 מיליון.

יעל גרמן: שיוסיפו 80 מיליון - - -

משה גפני: בסדר.

יעל גרמן: לא סיימתי, יש לי עוד שאלה.

משה גפני: כן, בבקשה.

משה גפני: סליחה, רציתי שלא יפריעו לך.

משה גפני: יעל, רציתי שלא יפריעו לך.

משה גפני: למה זה?

משה גפני: אתם נגד יעל גרמן?

<קריאה: חס וחלילה.

משה גפני: אז לא להפריע.

יעל גרמן: תודה, תודה.

יעל גרמן: אבל יש לי עוד שאלה.

יעל גרמן: אמר כאן החשב בגלוי: אני לא חייב שום דבר עבור 2014.

יעל גרמן: אבל אנחנו קיבלנו רושם שמה שאנחנו מעבירים זה חובות של 2014.

יעל גרמן: זה מה שאמרו אתמול נציגי האוצר.

יעל גרמן: הם באו ואמרו: נשארו חובות, נשארו הסכמים פתוחים מ-2014 שחייבים להשלים אותם.

יעל גרמן: אומר כאן בגלוי: אין דבר כזה.

יעל גרמן: אז חברים, מטעים אותנו?

יעל גרמן: - - -

<חנן פריצקי: אני יכול להסביר - - -

משה גפני: לא.

משה גפני: באסל.

<חנן פריצקי: אני לא באסל.

משה גפני: לא.

משה גפני: אני צעקתי עכשיו על שטיינמץ.

<חנן פריצקי: לא כדאי להתבלבל בינינו.

משה גפני: אני צעקתי על שטיינמץ, לא עליך.

יעל גרמן: אדוני היושב-ראש, אני באמת רוצה לקבל תשובה - -

באסל גטאס: לכבוד לך שהתבלבלו בינינו.

יעל גרמן: - - האם זה בכלל תקין להעביר מ-2014 עבור חובות של 2015 ולא עבור חובות של 2014 לא תקין.

יעל גרמן: האם זה תקין?

יעל גרמן: לי זה נראה לא תקין.

סתיו שפיר: יש לי שאלה גם, אדוני.

עודד פורר: אני - - -

משה גפני: שנייה.

משה גפני: סתיו ביקשה קודם.

סתיו שפיר: תודה.

משה גפני: האמת שאני צריך להתאפק אבל אני לא יכול, יצרי גובר עלי.

נורית קורן: אתה צריך לכבוש אותו.

נורית קורן: אתה חייב.

סתיו שפיר: לא, לא, אל תכבוש אותו.

משה גפני: אני חייב להגיד את זה.

משה גפני: אני בידידות עם חברת הכנסת יעל גרמן.

משה גפני: באמת.

משה גפני: גם כשהיא הייתה ראש עריית הרצליה.

יעל גרמן: עכשיו יבוא השוס.

יעל גרמן: לא, לא שוס.

יעל גרמן: אני רק רוצה לספר לחברים מה אמרת.

יעל גרמן: הייתי גם באופוזיציה וגם אני דיברתי אבל נזהרתי שבדברים שנוגעים לי לא להציף אותם על השולחן.

יעל גרמן: אנחנו עכשיו מעבירים פה עודפים של משרד הרווחה מ-2014.

יעל גרמן: להזכירך, השר שהכין את זה היה מאיר כהן, איש המפלגה שלך.

נורית קורן: אמרתי את זה קודם.

משה גפני: רק שנדע על מה אנחנו מדברים.

יעל גרמן: אבל אפשר לתקן את זה עכשיו.

משה גפני: הכול אפשר לתקן.

משה גפני: תאמיני לי, כל עוד שהנר דולק, אפשר לחזור בתשובה.

משה גפני: הכול בסדר - - -

יעל גרמן: אבל - - -

משה גפני: רגע, תני לי לדבר.

משה גפני: יש חופש ביטוי.

משה גפני: יש חופש ביטוי במדינה.

יעל גרמן: אנחנו ייעדנו מיליארד שקל לניצולי השואה.

משה גפני: מאה אחוז.

משה גפני: כל הכבוד לכם.

משה גפני: אין ויכוח על העניין הזה שכל הכבוד לכם.

משה גפני: רק אם תרדו במנדטים - - -

באסל גטאס: תשבור את השתיקה, אדוני.

משה גפני: המצב הוא שהשר מאיר כהן, איש יש עתיד, הכין את ההתחייבויות של 2014.

משה גפני: מגיעים לכאן העודפים, הם היו צריכים להגיע במרץ.

משה גפני: הם לא הגיעו במרץ בגלל שהיו בחירות.

משה גפני: אם היו מגיעים במרץ, זה היה מאושר.

משה גפני: מה היה מאושר?

משה גפני: מה שאמרת: 80 מיליון שקל - -

יעל גרמן: אבל היה גם מיליארד שקל - - -

משה גפני: 80 מיליון שקל שבעודפים האלה יש לניצולי שואה כמו שאמרת.

משה גפני: את זה אתם הכנתם.

משה גפני: אנחנו מבקשים לאשר, הממשלה מבקשת לאשר, משרד הרווחה מבקש לאשר את העודפים של מה שאתם הכנתם.

יעל גרמן: אבל השתנה המצב.

נורית קורן: איפה?

נורית קורן: איפה?

נורית קורן: עכשיו אתם באתם - - -

יעל גרמן: לניצולי השואה חסרים 100 מאה מיליון.

משה גפני: יעל, אני מסכים שצריך לחזור בתשובה.

משה גפני: אני מסכים.

משה גפני: בבקשה, סתיו.

סתיו שפיר: תודה - - -

יעל גרמן: לא.

יעל גרמן: אני מוכרחה להשיב לך - - -

נורית קורן: חסר לניצולי שואה, חסר לאוטיסטים – בגלל זה מעברים את זה עכשיו.

יעל גרמן: - - - אין דבר כזה אפילו בכנסת.

יעל גרמן: קודם כל, אני אחזור ואומר שיש לי הערכה רבה כלפי - - -

<קריאות: - - -

יעל גרמן: - - - הערכה רבה מאוד.

יעל גרמן: אבל אני רוצה לענות, אני חייבת לענות.

יעל גרמן: א', כאשר עשינו את תקציב 2014 הוספנו כסף לניצולי השואה.

יעל גרמן: מה שקרה זה שהחברה להשבה - - -

משה גפני: אני הוספתי בהיותי יושב-ראש - - - לניצולי השואה.

משה גפני: הוועדה כאן העבירה יותר כסף.

יעל גרמן: החברה להשבה אמרה שאין לה כסף, היא לא יכולה להעביר כסף.

יעל גרמן: זה דבר שהיא אמרה לפני חצי שנה.

נורית קורן: למה?

יעל גרמן: זה דבר שהיא אמרה לפני חצי שנה – למה?

יעל גרמן: עזבי למה – לפני חצי שנה היא באה ואמרה שהיא לא יכולה להעביר.

יעל גרמן: השתנה מצב.

יעל גרמן: יש פה 80 מיליון לצרכים שלהערכתי הם משניים.

יעל גרמן: בוא נעביר אותם לניצולי השואה.

יעל גרמן: זה דבר שאנחנו בוועדת הכספים יכולים לעשות.

משה גפני: הבנתי.

משה גפני: אבל עם כל הכבוד, ישבה כאן ועדת הכספים לפני שנתיים ושלוש וארבע והעבירה כספים לניצולי השואה, מה שלא היה בעבר.

משה גפני: אנחנו הלכנו נגד הבנקים עם השבת כספי הניצולים, הלכנו על כל החזית.

יעל גרמן: את זה אתה קבעת, את ה-150 והם לא ממלאים את זה.

יעל גרמן: הם לא מעבירים את הכסף לניצולי השואה.

משה גפני: תודה, יעל.

משה גפני: עם דבר אחד אני מסכים אתך, שצריך לחזור בתשובה.

סתיו שפיר: יש לי שאלות על המספרים.

משה גפני: אבל בקצרה, סתיו.

סתיו שפיר: גפני, זה יהיה מאוד בקצרה.

סתיו שפיר: אתה יודע שכשאני שואלת שאלות על התקציב זה שאלות תם.

משה גפני: לך יש את הפריבילגיה שבקדנציה הקודמת גם היית באופוזיציה.

סתיו שפיר: אני לא יודעת אם זו פריבילגיה.

סתיו שפיר: מה שצריך להגיד פה זה את האמת לאמיתה.

סתיו שפיר: פקידי ממשלה הם לא קדושים ולא מושלמים - - -

בצלאל סמוטריץ': - - -

מיכל רוזין: לא, יש לו עקרונות והוא שומר עליהם - - -

בצלאל סמוטריץ': לא עקרונות, הוא פשוט מסרב לציית להסכמים קואליציוניים, זה הכול.

מיכל רוזין: לא, לא.

מיכל רוזין: יש עניין של לשמור על עקרונות איפה שאתה נמצא.

בצלאל סמוטריץ': עוד לא הפנים את המעבר מאופוזיציה לקואליציה.

מיכל רוזין: לשחיתות, אתה מתכוון?

נורית קורן: איזו שחיתות?

סתיו שפיר: סליחה, חברים.

סתיו שפיר: גפני, תשמור בבקשה על רשות הדיבור שלי.

משה גפני: תשמע, סמוטריץ, קראתי לך לסדר פעם ראשונה.

משה גפני: מתי שסתיו מדברת, אתה מפריע.

מיכל רוזין: תמיד כשנשים מדברות הוא מפריע.

משה גפני: לא, לא.

משה גפני: לסתיו הוא מפריע.

סתיו שפיר: כשפקידי ממשלה מטעים את חברי הכנסת מחד - - -

משה גפני: לא, אני לא מקבל את זה.

משה גפני: סתיו, תגידי לגופו של עניין, אל תגידי - - -

סתיו שפיר: אל תגיד לי עכשיו מה לא להגיד.

משה גפני: את לא יכולה להגיד את זה על פקידי ממשלה.

סתיו שפיר: אני יכולה להגיד מה שאני רוצה.

משה גפני: טוב, שיהיה.

משה גפני: אני לא מקבל את זה.

משה גפני: אני אומר את זה לפקידים: אני לא מקבל את האמירה הזאת.

משה גפני: לא מרווחים בזה גם שום דבר.

סתיו שפיר: אם פקידי ממשלה מטעים או חלילה אפילו משקרים או משמשים כשופר של קולות אחרים, אנחנו צריכים להגיד גם את זה.

סתיו שפיר: אף אחד פה לא קדוש וכולם צריכים להגיד אמת.

סתיו שפיר: זו המטרה של הדיון פה.

משה גפני: כהערת ביניים.

משה גפני: אני באמת לא יכול להגיד לך מה להגיד.

משה גפני: אני רוצה להגיד שמה שאת אומרת לא מקובל על רוב מוחלט של חברי הוועדה.

משה גפני: לא מקובל.

משה גפני: הפקידים עושים את עבודתם.

משה גפני: תגידי על השרים שלהם.

סתיו שפיר: זאת אמירה אישית שלי.

משה גפני: בסדר.

משה גפני: לא מקובל על יתר חברי הוועדה ולא עלי.

סתיו שפיר: אני רוצה לשאול את חנן, בבקשה.

סתיו שפיר: אני מסכימה מאוד עם מה שאמר חברי טרכטנברג שמשתמע מהאמירות, ואני יודעת שאתה מגיע לפה עם צורך דחוף להעביר כספים האלה, אבל משתמע מהאמירות שזו אשמתנו אם אנחנו לא מאשרים אותם אוטומטית.

סתיו שפיר: אנחנו כאן כדי לשאול את השאלות האלה ולהסתכל על הנושאים שאתם עוסקים בהם, החשובים מאד, ואנחנו רוצים להעביר.

סתיו שפיר: יותר מזה, אני פניתי אליכם במהלך השנה האחרונה בבקשה להעביר כספים שהובטחו כבר לעמותות רווחה שדואגות לאוכלוסיות החלשות ביותר בישראל והמון פעמים לא קיבלתי תשובות, הכספים לא הועברו או שהועברו באיחור רב, למשל במקרה של עמותת "שמע" שלא יכלה לתפעל את הקייטנות שלה לילדים חרשים בגלל שהכסף לא הועבר בזמן.

סתיו שפיר: פה האחריות היא עליכם והאחריות היא על החשבת הכללית.

סתיו שפיר: לבוא עכשיו לוועדה עם פניות על השנה הקודמת זו התנהלות מאוד-מאוד בעייתית.

סתיו שפיר: אני רוצה לשאול אותך.

סתיו שפיר: אני מסתכלת פה על תחום פעולה כללי שתוקצב ב-2014 ב-488 מיליון שקלים וקיבל במהלך 2014, לפי מה שאני רואה בדפי התקציב, תוספות שעלו עד ל-625 מיליון שקלים, אבל הביצוע עדיין עומד על 488 מיליון שקלים.

סתיו שפיר: זאת אומרת, אנחנו מעבירים עודפים פעם.

<חנן פריצקי: לא הבנתי את השאלה.

סתיו שפיר: ב-2013 התחום מתוקצב ב- 471 מיליון שקלים.

סתיו שפיר: במהלך השנה, על שינוייו, 541 מיליון שקלים.

סתיו שפיר: אבל למעשה הביצוע בפועל הוא רק 463 מיליון שקלים.

סתיו שפיר: ב-2014 הוא מתוקצב ב-488.

סתיו שפיר: על שינוייו, ב-625 מיליון, אבל הביצוע, שוב, הוא 488.

סתיו שפיר: אני מנסה להעביר את ההתנהלות הזאת שמעבירים עוד]ים פעם אחר פעם בדיוק לאותה תכנית, ואנחנו מעבירים את זה שוב עכשיו.

סתיו שפיר: זאת אומרת, זה אותו כסף בדיוק שלא השתמשו בו ואנחנו פשוט מגלגלים אותו משנה לשנה.

סתיו שפיר: יכול להיות שלא ישתמשו בו גם הפעם?

סתיו שפיר: זאת שאלה אחת.

סתיו שפיר: השאלה השנייה: לגבי חיזוק הצפון ועוטף עזה, 231083.

סתיו שפיר: כאן אני רואה שמדובר ב-41,000 שקלים בלבד.

סתיו שפיר: זה בעקבות החלטת ממשלה?

סתיו שפיר: איך הכסף הזה מחולק?

סתיו שפיר: הסכום הזה נראה לי מאוד נמוך.

סתיו שפיר: אם תוכל לפרט לי מתוך כל העלויות של המשרד, כמה כסף עבר באמת לחיזוק של עוטף עזה בעקבות החלטת הממשלה בעקבות "צוק איתן".

סתיו שפיר: תודה.

מנואל טרכטנברג: יש לי הערה במשפט אחד.

מנואל טרכטנברג: אני לוקח בחזרה מה שאמרתי על הסכום.

מנואל טרכטנברג: שמתי לב שלא סיכמתי את ה-2308 בסך 29 מיליון.

משה גפני: מנו, לא זוכר שתפסו את חנן פריצקי בטעויות כאלה.

מנואל טרכטנברג: אני קפדן, אני עושה את החישוב.

משה גפני: בסדר גמור.

משה גפני: חנן, בבקשה בקצרה, אני רוצה לסיים את הישיבה.

<חנן פריצקי: דבר ראשון, לגבי תשובות לחברת הכנסת יעל גרמן - - -

<קריאות: - - -

משה גפני: לא, לא.

משה גפני: לא יהיה ככה.

משה גפני: רק רגע.

משה גפני: אני מבקש לדבר למיקרופון.

משה גפני: מיד אחרי זה אני עובר לצו שיש על סדר-היום.

משה גפני: אני מבקש שהאופוזיציה תגיד לי אם אחרי ההסברים שלו, האם רוצים להצביע בעד.

משה גפני: אם לא – אני לא אצביע והכול בסדר.

יעל גרמן: אנחנו נגד.

משה גפני: נגד.

משה גפני: מקובל על האופוזיציה?

עודד פורר: תשאל אם הקואליציה בעד.

עודד פורר: אני לא יודע - - -

<קריאות: - - -

עודד פורר: לכן אני אומר שישאל אם הקואליציה בעד.

משה גפני: אבל עודד, לא ביקשתי הסברים.

מיכל בירן: מזדהים, כמובן, עם חלק נכבד מהמטרות - - -

משה גפני: מיכל, לא ביקשתי הסברים.

סתיו שפיר: אנחנו נבקש התייעצות סיעתית.

משה גפני: בסדר.

משה גפני: כבר לא יהיה זמן לזה.

<חנן פריצקי: מילה לחברת הכנסת יעל גרמן וחברת הכנסת סתיו שפיר לגבי השיטה.

<חנן פריצקי: לגבי עודפים 2014 ששולמו ב-2015, השיטה אומרת את הדבר הבא: כל העודפים, דהיינו, כל התחייבויות מ-2014 יש להם זכות להיות משולמים ראשונים ב-2015, כך שכל התחייבות שנרשמה ב-2014, הדבר הראשון שעושים בתקציב 2015 זה שמשלמים אותה מתוך תקציב 2015 ולכן תקציב 2015 נגרע.

<חנן פריצקי: המשפט שאמרתי, שכל התחייבויות 2014 שולמו, הן שולמו מתוך תקציב 2015 כי זו החובה.

משה גפני: דרשנו את זה.

<חנן פריצקי: החובה היא, דבר ראשון, לשלם.

יעל גרמן: אמרת את זה והבנו.

יעל גרמן: השאלה אם זה תקין.

משה גפני: אין שאלה יותר.

משה גפני: יעל, הישיבה מסתיימת עוד 2 דקות.

יעל גרמן: אני רוצה לדעת אם זה תקין.

משה גפני: זה לא - - - בבקשה, חנן.

<חנן פריצקי: לגבי השאלה של חברת הכנסת סתיו שפיר למה אנחנו מעבירים משנה לשנה באפס-אחד.

<חנן פריצקי: דווקא באפס-אחד יש לך מספר פרויקטים שמבחינת השיטה את צריכה לרשום בהם התחייבויות.

<חנן פריצקי: יש שם, למשל, נושא מחשוב.

יעל גרמן: הוא לא ענה לי על השאלה שלי.

משה גפני: אז לא.

משה גפני: אז תישארי בלי תשובה.

<חנן פריצקי: ברגע שרשמת התחייבות על מחשוב, את מעבירה אותה משנה לשנה, כך שגם בשנה הבאה - - -

משה גפני: היית יכולה לשאול את זה כשהיית שרה, את כל השאלות האלה.

<חנן פריצקי: יש שם מחשוב של לשכות רווחה - - -

משה גפני: אתה רוצה להישאר ידידים?

משה גפני: אנחנו נישאר ידידים.

משה גפני: רק אין לי זמן לזה.

משה גפני: אין לי זמן לזה.

יעל גרמן: אבל אני רוצה לדעת מה זה "שירותים מרכזיים – משרד".

משה גפני: בבקשה, הוא עונה.

סתיו שפיר: יותר משזה חצוף - - - זה חצוף לא להקשיב להם כשהם עונים פה.

<חנן פריצקי: מבחינת הסיפור של ההתחייבויות.

<חנן פריצקי: ההתחייבויות באפס-אחד, למש, יש שם דברים שלמרות שזה נראה מנהל וזה נראה משהו לא חשוב לחלוטין, אבל במקרה שלנו יש מחשוב לשכות רווחה - - -

סתיו שפיר: לא אמרתי - - - מתגלגל - - -

<חנן פריצקי: אני אענה לך תוך כדי.

<חנן פריצקי: אני מבטיח לענות.

<חנן פריצקי: זה המשפט הבא.

<חנן פריצקי: אני גם עונה תוך כדי כך לחבר הכנסת מנואל טרכטנברג.

<חנן פריצקי: בקטע הזה יש מחשוב של שירותי רווחה.

<חנן פריצקי: כל נושא המחשוב הוא נושא שבו אתה רושם התחייבויות וכל שנה אתה רושם אותן.

<חנן פריצקי: הוא לוקח זמן עד שהוא מתבצע.

<חנן פריצקי: כך שנושאים בענייני מנהל, כמו מחשוב, גם בשנה הבאה נעביר התחייבויות משנה לשנה.

<חנן פריצקי: זה משהו שבתהליך גורם.

<חנן פריצקי: את רושמת התחייבות, הוא לוקח יותר משנה אחת והוא לא מתחיל בינואר ונגמר בדצמבר ולכן הוא ממשיך הלאה.

משה גפני: אני חייב לסיים.

<חנן פריצקי: אני סוגר את המשפט.

<חנן פריצקי: זה חלק מצורת ניהול התקציב.

<חנן פריצקי: אין ברירה אחרת.

<חנן פריצקי: בנושאים של מנהל אין ברירה אלא לרשום התחייבות.

באסל גטאס: יש ועוד איך יש.

משה גפני: תודה רבה.

סתיו שפיר: רגע, שאלתי על עוטף עזה - - -

<קריאות: - - -

בצלאל סמוטריץ': למה אנחנו לא מצביעים על זה, גפני?

בצלאל סמוטריץ': רגע.

בצלאל סמוטריץ': אדוני היושב-ראש.

משה גפני: אל תגיד לי על מה מצביעים ועל מה לא.

בצלאל סמוטריץ': רגע, אני רוצה רק להעיר - - -

משה גפני: אל תעיר.

משה גפני: הישיבה הזאת הסתיימה.

משה גפני: אני לא רוצה להצביע.

באסל גטאס: אבל הוא לא - - -

בצלאל סמוטריץ': בסדר, אז אתה תוקע את תקציבי הרווחה.

באסל גטאס: אבל הוא לא ענה לי, אדוני היושב-ראש.

מיקי רוזנטל: אתה תוקע.

מיכל בירן: אתה תוקע, סמוטריץ.

בצלאל סמוטריץ': אני לא תוקע.

בצלאל סמוטריץ': הנה, אני רוצה להצביע - - -

מיכל בירן: כדי להיות הוגנים, אתה תוקע את תקציבי הרווחה.

בצלאל סמוטריץ': - - - רבותי, הנה, אני רוצה להעביר - - -

<קריאות: - - -

סתיו שפיר: - - - תן לו לענות תשובה.

סתיו שפיר: תן לו לענות לגבי עוטף עזה.

בצלאל סמוטריץ': - - - מאוד אכפת לי ולכן אני מגלה אחריות ולמרות שאנחנו עדיין במשבר בתוך הקואליציה שלא נפתר, אני מבקש לגלות אחריות - - -

משה גפני: בצלאל, אני קורא לך לסדר פעם שנייה - - -

בצלאל סמוטריץ': - - - משרד הרווחה - - -

<קריאות: - - -

חיים ילין: בצלאל, אולי תיקח את התקציב של החטיבה של ההתנחלויות, תיקח את התקציב של המרכז בחטיבה להתיישבות, תשים אותו בצד ועוטף עזה יוכל ליהנות.

חיים ילין: בוא נראה אותך אחראי.

משה גפני: - - - קורא אותך לסדר פעם שלישית.

משה גפני: אני מבקש לצאת - - - אני רוצה רק להגיד לכם משפט בפוליטיקה, אתם כל הזמן אומרים: תביאו את הקואליציה.

משה גפני: אני גם הייתי באופוזיציה הרבה מאוד פעמים.

משה גפני: (חבר הכנסת בצלאל סמוטריץ יוצא ממליאת הוועדה.

משה גפני: )

חיים ילין: פוסט טראומה.

משה גפני: אני חושב שאי-העברת העודפים זה דבר חמור ממש מבחינת ניהול ענייני המדינה.

משה גפני: אתם אומרים, בצדק, תהיו עם הקואליציה.

משה גפני: אתם רוצים שבכל זאת אני אחבור לסמוטריץ.

משה גפני: זה מה שאתם רוצים.

<קריאה: חס וחלילה.

משה גפני: אם העודפים היו עוברים, הכול היה נראה אחרת אבל אם לא, אז לא.

משה גפני: תודה רבה.

משה גפני: אני עובר לסעיף הבא.

משה גפני: הישיבה נעולה.